ming030890/wiki-yue-high-quality huggingface dataset:
山由族

山由族（越南文：Người Sán Dìu，粵拼：saan1 jau4 zuk6），自己叫係山瑶（粵拼：saan1 jiu4），因音譯而寫成山由，艾族稱之做寨人（粵拼：zaai6 jan4），係54隻越南民族中嘅一個。族群主要生活喺越南北部某啲省嘅中部，人口14萬6821人（2009）。
山由族源自明朝時期嘅廣東省，跟屘逐漸逐漸噉搬到越南。佢哋講山由話、之屬於粵語，仲使埋漢字。雖然係噉，山由人都冇俾越南政府分類成越南華族。

人數同居住地
山由族主要生活喺太原省、永福省、北江省、廣寧省、宣光省各省嘅中部地區（總共大概97%）。有啲遷移落西原做工，住喺村莊裏便或者分散到其他各省。
根據2009年嘅人口普查，越南有山由族14萬6821人，分佈喺越南63隻省、市之中嘅56隻。山由人集中居住喺啲省裏便：
太原省（44,131人，佔越南山由族總數30.1%）
永福省（36,821人，佔總數25.1%）
北江省（27,283人）
廣寧省（17,946人）
宣光省（12,565人）
海陽省（1,872人）
同奈省（850人）
河內（832人）
林同省（662人）
得農省（617人）

社區組織
山由人住喺啲細村裏頭。

屋舍
傳統上山由人嘅屋好簡單。今時今日嘅山由人都起現代、精緻嘅屋。

服裝
山由婦女經常著裙，而且山由啲裙係民族嘅獨特特徵之一。裙黑色，唔衲埋，由2抑或4塊布絣喺腰帶上組成。山由婦女經常著白色抑或泥色打底褲。啲人經常著水平涼鞋跟木底鞋。雖然係噉，而今啲山由婦女都似京人一樣著褲、襯衫同塑料涼鞋、皮鞋、帆布鞋。山由人嘅珠寶首飾有手鈪、項鏈跟銀耳環。

婚嫁
山由人有種基於五行理論睇歲數嘅方法。若果個年齡合適，透過一次細儀式、媒婆會話畀個女仔屋企知；個儀式使到香蕉串、10張檳榔葉同埋10粒檳榔。十日之後，一係個女仔唔同意，就會拎禮物返個男仔屋；一係同意就冇會有咩意見。之後，佢哋就可以自由噉認識對方。嗰陣時，媒婆都要通知、問女仔對場婚禮嘅意見、並捉意見報畀男仔屋知，等佢哋好準備典禮、宴會。
山由人嘅婚禮（sênh ca chíu，「成家酒」）一般肯舉行三日。婚禮15到20日之前，揀一日好日子，男仔屋企叫人斬竹織籃、織雞籠。
山由人嘅婚禮唔單止係精神上嘅活動，仲體現埋情感、道德、生活方式、人際交往、人戥自然之間嘅互動等等。
喺婚嫁典禮過程中，山由人鍾意唱啲民歌嚟交流、敬祖同埋烘托氣氛。

經濟
山由人主要種水田，又有部分田喺坡上、江心洲或者江邊。其他仲有養畜、開採林產，養魚、放魚，製磚瓦、鍛造、針織等。
山由人好耐以前就創唨一種無輪貨車喊做𢵮車（xe quệt），使水牛拉做運輸。肩膀擔嘢嘅形式主要用嚟趁墟。

墓葬
山由人葬墳有改葬或者破墳（二次葬）風俗。年年到親清明日就拜山掃墳。拜山通常帶啲魚（除開羅非魚）跟糯米。另開仲可以係豬肉、淥雞肉。每座墳都必須有一組索旗（5條旗），攞各種顏色嘅紙製成。啲仔孫喺啲祖先嘅墳旁敬拜並添埋三角形嘅旗。

文化
山由人嘅民間詩歌非常豐富，喺男女對歌活動中使詩歌好普遍（Soọng cô，「唱歌」）。主要講述啲幾精彩下嘅詩歌古仔。啲跳舞經常肯出現喺葬禮上。樂器有角笛（𧣕吧，tù và）、𥱲(kèn)、鼓、笛、鑼仔（聲鑼，thanh la）、鈸仔（惱鈸，não bạt）都攞嚟做宗教禮儀服務。佢哋最鍾意嘅民族遊戲係：踩高腳、打康（đánh khăng），仲有打山由羽毛球、扯大纜。
舊時喺新年假期、節日抑或去度假陣時，山由男人經常著兩件衫，白色內衫戥黑色外衫。啲衫係5分衫，右便縛釦，衫長過膝頭，袖窄。噉時喺山由人入邊，啲男人著衫似澌京族，配歐款褲、襯衫、皮鞋抑或膠涼鞋…
山田葵士

山田葵士（2000年1月22號—）係日本足球員，打前鋒位置，效力YSCC橫濱。
山田麻莉奈

山田麻莉奈（1995年3月24號—）係日本嘅一個配音員。

配音作品一覽
呢個表唔完整，歡迎加料。
山田隆裕

山田隆裕（1972年4月29號—）係日本足球員，司職中場，曾經喺1994年爲日本足球代表隊出場1次。
山田親太朗

山田親太朗，係日本嘅一個男藝人同埋演員。
山田賢二

山田賢二（1989年3月15號—）係日本足球員，打守門員位置，效力八戶於南鄉。
山田陸

山田陸（1998年4月15號—）係日本足球員，打中場位置，效力盛岡仙鶴。
我的野蠻女友

《我的野蠻女友》（韓文：엽기적인 그녀）係套2001年上畫嘅南韓愛情電影，由車太鉉同全智賢主演，郭在容執導。套戲連同主題曲《I Believe》喺東亞地區都好受歡迎。
我的父親母親

《我的父親母親》（簡化字：我的父亲母亲，英文：The Road Home，粵語解「我嘅阿爸阿媽」）係張藝謀執導嘅一齣中國電影，改編自保惜之嘅《回憶》。由章子怡、孫紅雷、鄭昊等人演出。
我的生命我的愛

《我的生命我的愛》係香港歌手譚詠麟發行第24張粵語專輯。呢張專輯集合咗一啲收錄喺《世外桃源》、《迷情》、《情人》同《愛情故事》嘅歌曲，再加上嗰年無綫電視電視劇《大時代》主題曲「我的生命我的愛」同並無收錄喺佢1991年夢幻柔情演唱會嘅《凌晨一吻》同《滔滔千里心》」。
我的野蠻同學

《我的野蠻同學》係一套青春校園題材電影，王晶擔任編劇，謝霆鋒、馮德倫、容祖兒主演，2001年8月24號上畫。
故事環繞一間Band 5中學，入面好多壞學生，學校好似武林鬥獸場咁，學生一切問題，都喺天台課室打擂台解決。然後馮德倫飾演嘅名校高材生因為原校一個女同學嘅誣陷轉嚟讀書嘅事。
我的野蠻奶奶

《我的野蠻奶奶》（Wars of In-Laws）係香港電視廣播有限公司古裝劇集，由汪明荃、胡杏兒、黃宗澤、石修、伍詠薇、劉家輝、雪妮、姚瑩瑩主演，監製關永忠。呢套劇喺2005年7月18號首播，一共20集。
我的未來不是夢

《我的未來不是夢》係由陳家麗填詞，翁孝良作曲，張雨生演唱。呢隻歌收錄喺《六個朋友》專輯入面。
我的父親羅孚

《我的父親羅孚》係香港報人羅孚嘅傳記，由佢個仔羅海雷寫，主要講佢1982年畀中國共產黨軟禁10年嘅來龍去脈。
愚公移山

《愚公移山》（粵拼：jyu4 gung1 ji4 saan1）係出自戰國時期道家典籍《列子》嘅一個神話故事。個故事講一個年紀好大嘅阿伯（愚公）好努力噉掘土石，諗住掘走佢屋企附近嗰兩座山。佢嘅鄰居笑佢話佢傻，但愚公照樣繼續做，話佢啲仔同孫可以延續佢做嘅工作。上天嘅神靈見佢咁有恆心，就施法將兩座山移開咗。

粵音文言
睇埋：列子 (書)
《愚公移山》個故仔出自《列子．湯問》，係用文言文寫嘅。原文如下，當中現代少見嘅漢字標咗粵拼讀音。
太行、王屋二山，方七百里，高萬仞。本在冀州之南，河陽之北。
北山愚公者，年且九十，面山而居。懲山北之塞，出入之迂也。聚室而謀曰：『吾與汝畢力平險，指通豫南，達於漢陰，可乎？』雜然相許。其妻獻疑曰：『以君之力，曾不能損魁父之丘，如太行、王屋何？且焉置土石？』雜曰：『投諸渤海之尾，隱土之北。』遂率子孫荷擔者三夫，叩石墾壤，箕畚運於渤海之尾。鄰人京城氏之孀妻有遺男，始齔，跳往助之。寒暑易節，始一反焉。
河曲智叟笑而止之曰：『甚矣，汝之不惠。以殘年餘力，曾不能毀山之一毛，其如土石何？』北山愚公長息曰：『汝心之固，固不可徹，曾不若孀妻弱子。雖我之死，有子存焉；子又生孫，孫又生子；子又有子，子又有孫；子子孫孫無窮匱也，而山不加增，何苦而不平？』河曲智叟亡以應。

操蛇之神聞之，懼其不已也，告之於帝。帝感其誠，命誇娥氏二子負二山，一厝朔東，一厝雍南。自此，冀之南，漢之陰，無隴斷焉。

粵文譯版
《愚公移山》依個故仔譯做現代粵文如下：
太行同王屋依兩座高山，方圓七百里，成萬丈咁高。本來喺冀州以南，河陽以北。
北山嗰度住咗位愚公，佢成九十歲人，住喺兩座山對面。佢飽受山北路途阻塞，出入成日都焗住要兜遠路。於是佢就聚集佢啲家人商量：『我同你哋一齊竭盡全力剷平門前大山，等道路可以直通豫州南部，抵達漢水南邊，行唔行得通？』佢班屋企人紛紛贊同，但佢老婆就有啲猶豫：『憑你啲咁啄力，連嗰個叫魁父嘅土丘仔都搞唔掂，更何況係好似太行、王屋噉嘅大山呢？再講，啲泥土同石要點處置？』一眾家人講：『將啲土石掟落渤海岸邊，隱土嘅北面囉。』於是愚公就率領幾個做得粗重嘢嘅仔同孫，揼石頭掘土壤，將啲土石運去渤海岸，佢隔離屋嗰戶人京城氏嘅寡母婆有個仔，七八歲啱啱換牙，都跳過嚟幫手。佢哋由冬到夏，能夠往返一次。
河曲有個有智慧有學問嘅老人嘲笑愚公：『你噉未免太蠢喇。你年紀都咁大，靠住你淨低嘅時日同氣力，連山上便嘅小草都催毀唔到，仲想掘走晒啲土石？』愚公長嘆一聲，答：『你諗嘢咁盟塞，盟塞到冇得變。你簡直不如寡母婆同乜都唔識嘅細路。就算我死咗，我嘅仔仲喺度吖嘛；仔又會生孫，孫又會生仔；孫嘅仔又會生仔，佢嘅仔又會有孫；子子孫孫無窮盡；而山唔會無啦啦多咗土石，仲唔掘得平座山咩？』河曲智者聽到，無言以對。

山神聽到愚公講嘅依番說話，驚愚公佢哋會沒完沒了噉掘，就走去將成件事話畀天帝知。天帝畀愚公嘅誠心感動，就命令大力神誇娥氏嘅兩個仔去孭起兩座山，一座搬去朔方嘅東邊，一座擺去雍州嘅南邊。從此以後，冀州南部直通漢水嘅北邊，道路暢通無阻。

道理
睇埋：恆心
一般認為，《愚公移山》依個故仔，係講緊恆心：個故仔嘅主角係愚公，佢最大嘅特徵係鍥而不捨，不畏艱辛，就算遇到有人（河曲智者）笑佢話佢蠢，佢依然繼續堅持做「掘走座山」依樣望落冇可能嘅工作；到咗最後，就連天上嘅神靈都畀愚公打動咗，命令大力神搬走大山，等愚公可以喺有生之年睇到自己努力嘅成果——愚公憑住佢嘅堅定精神得到回報，於是成個故事就道出咗有志者事竟成噉嘅道理。
廿世紀中國畫家徐悲鴻畫嘅《愚公移山》廿世紀中國畫家徐悲鴻畫嘅《愚公移山》

睇吓
斯薛佛斯：依個希臘神話故事，都係講有個人係噉重複做望落冇意義嘅嘢，不過佢個理由就冇咁勵志。
比話：愚公嘅故事，可以當係一個比話。
（香港繁體） 愚公移山 終極指南，學博教育
意識流文學

意識流（stream of consciousness）喺文學上係一種敘述手法，指份作品集中描述敘述者心靈入面嘅嘢，會嘗試描繪敘述者感知到嘅嘢同思緒。
意象

意象（粵拼：ji3 zoeng6；英文：imagery）係文學理論上嘅一個概念，指份作品喺讀者腦海入面所引起嘅影像同聲等感官感受。
例：「夜色如常一樣咁黑，但明亮嘅星星照亮夜空，形成散佈於天文景觀嘅各個多樣星座。」就係視覺意象嘅一個例子。
意麵情迷

《意麵情迷》（粵拼：ji3 min6 cing4 mai4，韓文：파스타），係韓國MBC嘅連續劇，孔曉振、李善均做主角。
愛PlanB

《愛PlanB》（Love is Plan B）係2023年上畫嘅港產片，由黃智賢、江美儀、張彥博主演，潘家富執導。
意譯

意譯（粵拼：ji3 jik6；英文：sense-for-sense translation）係指做翻譯嗰陣嘗試由目標語言度搵隻語義相近嘅字詞，嚟對應來源語言入邊嗰隻字。例如粵語借詞「腦電波」意思上大致對應英文嘅 brain-（腦）同 -wave（波動）。
庄內機場

庄內機場（粵音：zong1 noi6 gei1 coeng4）係喺日本東北地方嘅一個機場，喺1991年嗰陣起好兼且開放畀人用嚟搭飛機。
庇利街

庇利街（Bailey Street）係香港九龍鶴園一條街，由馬頭圍道同機利士北路路口開始，穿過崇志街、崇安街、紅磡道，最後接住海皮嘅崇平街，0.4公里長。
庇利街個名嚟自舊時嗰度由位姓庇利（Bailey）嘅英國人開嘅「庇利船廠」（Bailey’s Shipyard）。
庇巴

庇巴（英文：Babergh）係英國一個非都市區，屬於修福郡，人口約89,200。
庄嘉慧

庄嘉慧（Kathy Chong，1992年4月13號—）係香港珠寶設計師同前女藝人，2018年度香港小姐競選參選佳麗，最後打入12強。選後加入無綫電視，2019年10月離開公司。
庇利金街

庇利金街（英文：Pilkem Street），係香港九龍佐敦嘅一條馬路，由柯士甸道尖沙咀警署對開開始，去到佐敦道完。

名
庇利金街個名已經無從稽考。最似嘅原因係用比利時伊珀爾入面嘅自治市鎮Boezinge嘅庇利金山脊（Pilckem Ridge/Pilkem Ridge）命名。呢個地方喺1917年第一次世界大戰入面嘅帕斯尚爾戰役發生咗激烈嘅戰鬥，數以千計嘅英軍喺庇利金山脊陣亡。而庇利金街喺1923年9月28號刊憲定咗呢個名。
庇理羅士女子中學

庇理羅士女子中學（Belilios Public School）係香港島東區一間官立女子中學，用英文教學，由香港上海匯豐銀行前董事、猶太裔慈善家庇理羅士嚮19世紀尾創立。
巴剌可汗

巴剌可汗，名習爾之，係契丹遙輦氏第八任可汗，佢在位嘅時間大約相當於唐懿宗。
巴利里雲遜

巴利里雲遜（英文：Barry Levinson，1942年4月6號—）係一個美國嘅男電影導演、編劇、演員、製片人，佢喺1970年出道。
巴勒摩

巴勒摩（意大利文：Palermo）係意大利西西里島嘅首府，喺島西北。人口大概一百三十萬，面積四千九百九十二平方千米。城肉有古建築，亦有加里波地公園（Garden Garibaldi），內有奇花異木。城物產有硫黃、洋橄欖同柑桔。

歷史
巴勒摩早喺八千幾年前就有人類定居嘅紀錄。佢曾經俾古希臘人攞做殖民地，之後又俾古羅馬人控制。中世紀時代巴勒摩幾經戰亂，最後喺1130年西西里島王國創立嗰陣成為王國嘅首都。
1861年意大利統一嗰陣成為咗意大利一部份。之後經濟開始有所增長，人口由原來嘅十九萬增加到1921年嘅三十幾萬。而家就有六十幾萬人。

經濟
主要係漁業同一啲造船工業。
巴利佛滋查魯

巴利佛滋查魯（Barry Fitzgerald，1888年3月10號—1961年1月14號）係愛爾蘭共和國一個舞台劇同電影男演員，喺1930年出道。
巴利堡

巴利堡（Ballycastle），係英國北愛爾蘭一個鎮仔，人口5千。
巴利文

巴利文（粵拼：baa1 lei6 man4；拉丁巴利文：Pāli），係古印度用嘅語言，喺前5世紀到前1世紀用。
巴勒基西爾省

巴勒基西爾省（土耳其文：Balıkesir ili）係土耳其嘅其中一個省，首府巴勒基西爾。
官

官（粵拼：gun1）係君主或元首下做嘢嘅人，而官下面重有吏嚟負責官做差事。而兩個夾埋一齊嗌官吏。而現代嘅政府官吏係從西方嘅資本主義國家過嚟，所以後嚟先至將官吏嗌成公務員或公僕嚟服務畀市民。
由於官係政府，凡係政府屬下嘅機構都係帶有「官」字。但係好似官立、官涌、官門、官洲等等，都係用嚟分開民間嘅嘢。
官僚組織

官僚組織（英文：bureaucracy）又叫科層制、官僚制，係一種理性化管理組織結構，基本職能執行決策者任命產生嘅各級官員，組成大型組織。佢按一套特定規則程序由上而下嘅指引運作，有明確權威架構，權責自上而下傳遞。
呢個制度雖然係確保咗穩定性、職權分明，但出嚟嘅官僚多數做嘢非常死板、老套。
官壩

官壩（粵拼：gun1 baa3，越南文：Quản Bạ）係越南河江下轄嘅一個縣。
官商勾結

香港市民用「官商勾結」字樣作為示威標語。
官商勾結，係個貶義詞，指政府或有官員徇私瀆職，以制訂同推行政策，向企業輸送利益，當中未必有直接貪污，但政府將公權偏幫少數商人或財團，政治制度向利益集團傾斜，不惜犧牲多數人民權益同需要。利用精英主義心態，企業集團亦可能透過各方式僱用班官。將以上過程講得好聽少少，就叫做官商合作。
官富

官富係舊地名，大概等如而家香港九龍東一帶，亦係觀塘區個名嘅來源。
南宋初年朝廷響南海郡東莞縣東南，而家九龍灣沿岸一帶，起咗個叫「官富場」嘅官方鹽場。鹽場響隆興元年（1163年）曾經廢咗，但後尾又恢復番。南宋末年，宋端宗同宋帝昺向南逃難時，曾經響官富場嘅一嚿大石唞過，後世叫做宋王臺。
南宋亡後，元朝朝廷將「官富場」改名做「官富巡司」，明朝朝廷再將佢改名做「官富巡檢司」。清朝康熙元年（1662年），朝廷實行遷界令，「官富巡檢司」廢咗。就算之後遷界令喺康熙八年（1669年）取消，但識煮鹽嘅人都走嗮，所以最後都恢復唔番。
宗法制度

宗法制度係西周一個重要嘅制度。宗法制度確保咗嫡大仔（正室個大仔）嘅繼承權，形成大宗同小宗嘅概念，維護西周嘅封建制度。

概念
響宗法制度之下，人係分咗做五級（天子、諸侯、卿、士大夫、庶民）。只有嫡大仔（即係所謂「大宗」）先可以繼承老豆嘅級數，其他仔（即係「小宗」）就要跌一級，最盡跌到去庶民。

瓦解
西周末年，周幽王為咗氹妃子褒姒開心，就立佢做王后，亦變相做咗周幽王嘅正室，而佢個仔伯服亦順理成章做咗嫡大仔，成為周天子嘅王位繼承人；而原先嘅王后申后個仔宜臼因為噉冇咗個王位繼承權。幽王噉做令到申后個老豆申侯不滿，認為噉樣等於破壞宗法制度，最終響烽火戲諸侯之後乘機夾埋犬戎入侵西周首都鎬京，殺死周幽王，立宜臼做新天子周平王。
周幽王開咗先例之後，再冇諸侯遵守宗法制度，宗法制度瓦解。
宗近慧

宗近慧（1992年5月29號—）係日本足球員，司職後衞，效力YSCC橫濱。
官也街

官也街（葡文：Rua do Cunha）位於澳門氹仔市中心；南邊同施督憲正街（葡文：Rua Direita Carlos Eugénio）、告利雅施利華街（葡文：Rua Correia da Silva）成T字型交界，北邊同地堡街（葡文：Rua do Regedor）、消防局前地亦成T字型交界，係遊客嚟澳門觀光嘅景點之一。
官也街亦係澳門第一條行人專用區，響1983年5月1號實施。官也街自從變咗行人專用區之後，澳葡政府就將呢條又逼又窄嘅路增加裝飾，從此就成為遊客觀光區。
由於手信鋪、飲食鋪、甜品鋪之類嘅店鋪都響嗮呢條街，唔少遊客都嚟呢到同地堡街揾嘢食，而且重會去巴波沙總督前地睇有法國文藝復興色彩嘅飲用水噴泉——「和麗女神噴泉」。
愛德蒙頓毒刺籃球隊

愛德蒙頓毒刺籃球隊（英文：Edmonton Stingers）係加拿大愛民頓嘅職業籃球球會，依家打緊加拿大精英籃球聯賽。
愛您有罪

《愛您有罪》係香港歌手馬德鐘嘅第1張唱片，喺2003年12月3日推出。
愛情上錯身

《愛情上錯身》（韓文：빅，英文：Big），係韓國KBS喺2012年6月4號播嘅連續劇，由池秉賢、金善允導演同埋洪貞恩、洪美蘭編劇。
愛情不等待

《愛情不等待》係由江蘇優爾樂文化傳媒有限公司出品，影視歌三棲知名演員凌宏兵編劇及領銜主演嘅都市愛情片。
愛心票

愛心票係台灣一種唔同交通工具或者場合都會有嘅票種，一般嚟講係畀持有身心障礙證明（粉紅色）嘅台灣國民，會提供一定折扣。買嘅時候一般都要出示證明。有部分情景，就連合資格人士嘅陪伴者都可以享有優惠。

交通
台灣高鐵：持有身心障礙證明嘅國民可以用5折購買車票，而身心障礙證明背面嘅「必要陪伴者優惠措施」欄位需要寫上「國內大眾運輸工具」字樣。
日統汽車：憑身心障礙者手冊正本，佢哋嘅監護人或一位必要陪伴者就可以買到愛心票。
台鐵：身心障礙優待票票價係成人票價半數尾數四捨五入後計。

娛樂
威秀影城：持身心障礙手冊嘅人就可享有愛心票優待票價。
劍湖山世界主題樂園：截至2020年11月，全票需要899台幣，但係身心障礙者憑身心障礙手冊，佢同佢哋嘅一位陪伴者都可以 350台幣買到愛心票。

唔合資格嘅人使用
2018年7月，TVBS就報道有啲乘客會用屋企人嘅身障手冊購買台鐵嘅半價愛心票，自己攞嚟搭車，但因為愛心票係可以代買嘅票種，票閘口亦得一個站務員駐守，人力偏少，防止有難度。
愛德雲·哈里斯·鄧寧

愛德雲·哈里斯·鄧寧（英文：Edwin Harris Dunning；1892年7月17號—1917年8月7號）係一位英國海軍航空兵飛行員。
1917年8月2號，鄧寧駕駛索普威斯幼犬式戰機（Sopwith Pup），以側滑嘅方式成功喺改裝過嘅英國海軍暴怒號（HMS Furious）戰列巡洋艦上面降落。今次係英國海軍航空兵乃至全球第一次有人成功將戰機降落係戰艦嘅甲板上面。之後鄧寧又成功著艦兩次，但係喺8月7號第四次嘗試降落嘅時候，飛機由於引擎故障加上強上升氣流而失速墜海，鄧寧不幸以身殉職。佢殉職嘅時候嘅軍銜係少校。鄧寧殉職之後無耐，英國海軍就將暴怒號嘅主炮全部拆澌，將佢改裝成一架真正意義上嘅航空母艦。
愛快

愛快（意大利文：Alfa Romeo）係1910年響意大利成立嘅汽車製造商，1986年開始成為快意汽車（Fiat S.p.A）嘅子公司，而家由聖帝蘭帝斯汽車集團持有。
宮本駿晃

宮本駿晃（1999年6月4號—）係日本足球員，打後衞位置，效力柏太陽神。
宮本航汰

宮本航汰（1996年6月19號—）係日本足球員，司職中場，效力長崎成功丸。
宮本笑里

宮本笑里（1983年12月7號—），喺日本東京都出世。日本嘅小提琴家（中文：小提琴家），亦係雙簧管演奏家宮本文昭（日文：宮本文昭）嘅亞女。
宮本龍

宮本龍（1992年8月4號—）係日本足球員，司職中場，效力過鳥取飛翔。
宮村正志

宮村正志（1969年2月18號—）係日本足球員，司職中場，效力過読売，藤田工業，福岡黃蜂，及水戶蜀葵。
宮本茂

宮本茂（日文：宮本茂(Miyamoto Shigeru)；1952年11月16號—）係日本嘅遊戲設計師。

生平
唔該幫下手加長、改好啲呢篇文。討論頁或者要求加料版可能有多啲資料。
宮本茂喺1952年11月16號喺日本京都府船井郡園部町（而家南丹市）出世。1977年加入任天堂。
佢創立咗好多經典遊戲系列，例如超級馬利奧、薩爾達傳說、星際火狐、皮克敏等。
宮村優子

宮村 優子（真名：関 優子，せき ゆうこ，1972年12月4號—）兵庫縣神戶市出世，日本女配音員、演員，血型O 型。

人物介紹
暱稱「みやむー」，聽講係由喺愛天使傳說入面一齊做嘅野上尤加奈幫佢改嘅。
曾經幫卡通片《根性戰隊》嘅主角配音，而且重幫佢嘅中文版唱埋主題曲。佢嗰啲令人O 咀嘅走音廣東話係唔少人心目中留低深刻印象。但其實宮村優子當時喺日本本土都已經好有名氣。
代表作有卡通片《名偵探柯南》嘅遠山和葉同《新世紀福音戰士》同嘅明日香。亦都曾經幫韓國電影《火山高校》嘅日文版配音。
唔知將耐之前同過漫畫家 ナカタニ D. 結婚，由於好多唔知嘅原因，最後閃電離婚收埸。
係電影《大逃殺》入面幫可愛嘅解說員姐姐配音。
2004年同都係喺 JAE 入面做嘅男演員關隆行再婚。同一年9月1號個女出世。
有時都會用番真名關優子嘅名義做音響監督（好似《LOVELESS》等）。
2006年於「大阪動畫學校」擔任卡通片配音科二年級嘅特別講師。

卡通片
1994年
勇者警察（レジーナ）※ 出道嘅第一個作品
1995年
黃金勇者（クリス）
十二生肖爆烈戰士（スフレ）
愛天使傳說（珠野雛菊）
新世紀福音戰士（惣流·明日香·蘭格蕾）
外星毛查查（アップル）
1996年
VS騎士檸檬汽水&40炎（百匯）
妖精狩獵者（井上律子）
1997年
貓狐警探（笹原夏姬）
CLAMP學園偵探團（大川詠心）
妖精狩獵者II（井上律子）
烙印勇士（キャスカ）
超魔神英雄傳（スズメ）
1998年
星方武俠（エイシャ・クランクラン）
南海奇皇（島原海潮）
名偵探柯南（遠山和葉）
螺絲俠'98（マイラ）(なお、この宮村が登場する話ではエヴァで競演したことのある子安武人が戀人役、立木文彥が父親役で登場する。)
1999年
宇宙戰艦山本洋子（白鳳院綾乃エリザベス）
月光假面（山本ナオト（初代））
麻辣教師 GTO（水樹ななこ）
2000年
寵物小精靈（アカネ）
NieA 7（ニア）
2003年
小飛俠阿童木（ミミ）
2004年
舞-HiME（愛莉莎‧西爾斯）
宮殿記憶法

宮殿記憶法（Method of Loci），又叫做位置記憶法，係一種記憶術，形式係主動想像一個自己最熟悉嘅場境，然後透過裏面嘅物體擺設，將要記住嘅內容同呢啲物體擺設做連結，之後只要叫出熟悉嘅場景，就可以將有關嘅事物記憶都一齊叫出嚟。

文化影響
喺電視劇《讀心神探》入面就有一件單元以宮殿記憶法做主題，故事設喺一間記憶學校裏面，單元主角廖美詩（譚小環飾演）甚至以宮殿記憶法殺死黎進鴻（黃長興飾演）。
戶谷公次

戶谷公次 ，係日本嘅一個男配音員。

配音作品一覽
呢個表唔完整，歡迎加料。
戶部

戶部係專管戶籍、稅收同財政嘅部門，係六部之一。
戶田惠子

戶田惠子（粵拼：wu6 tin4 wai6 zi2，1957年9月12號—）係日本嘅一個女藝人同埋配音員。
戶高弘貴

戶高弘貴（1991年11月18號—）係日本足球員，司職中場，效力町田澤維亞。
戶高一生

戶高一生 （粵拼：wu6 gou1 jat1 sang1），係日本嘅一個男配音員同遊戲音樂作曲家，代表作有《超級馬利奧樂園2: 六個金幣》入面嘅音樂。

配音作品一覽
呢個表唔完整，歡迎加料。
戶田惠

戶田惠 ，係日本嘅一個女藝人同埋配音員。
戶田惠梨香

戶田惠梨香（戸田 恵梨香、とだ えりか，1988年8月17號—）係日本兵庫縣神戶市灘區出世嘅女演員，所屬事務所係フラーム。身高1.62米，三圍B75 W56 H78（厘米），血型AB型。特殊才藝有少林寺拳法，煮飯，彈琴。

來頭
初中畢業嗰陣屬於關西事務所「グレース」。搬去東京後，加入事務所「FLAMME」。
週刊YOUNG JUMP「全國女子高生制服コレクション'03」嘅成員。
初出道嘅時候，做埋啲唔重要嘅角色，同雜誌影硬照。直至2006年6月『死亡筆記』上映，憑住「弥海砂」嘅角色大受歡迎。

人物
擅長煮飯、彈琴、書法。鍾意拳擊練習，整點心等。因為阿爸係拳擊教練，佢亦擅長少林寺拳法。小學嗰陣重跳爵士舞。
有個大6年嘅阿哥同細佢6年嘅妹。
以女演員中谷美紀同大竹忍為目標。
PlayStation 3遊戲『GENJI -神威奏亂-』（角色 静御前）第一次做配音。
拍「死亡筆記後編 最後的名字」嘅監禁場景嗰陣，為咗感覺真正嘅恐懼，響休息時亦一直矇住眼同用繩綁住，令其他人感受到佢嘅專業精神。

電視劇
「オードリー」（NHK、2000年）第3集 飾演 吉岡滝乃（少女時代）※第一次做戲
「聖徳太子」（NHK、2001年）
ドラマ愛の詩
浪花少年探偵團（NHK、2000年）第10集
新・ズッコケ三人組（NHK、2002年）第4集
パパ トールド★ミー 大切な君へ（NHK、2003年）第8集
ディビジョン1「放課後。」（富士電視台、2004年）飾演 今井紗枝
「飆風引擎」（富士電視台、2005年）飾演 樋田春海
ヒューマンドラマスペシャル「天国へのカレンダー」（富士電視台、2005年5月20號）
金曜Entertainment特別企画「ずっと逢いたかった。」（富士電視台、2005年）飾演 鳴海雪子
星期六劇場「野豬大改造」（日本電視台、2005年10月－12月）飾演 上原真理子
「女王的教室特別篇 前篇～堕天使～」（日本電視台、2006年3月17號）飾演 池内愛（１７歳）
「GAL CIRCLE」（日本電視台、2006年4月15號～6月24號）飾演 サキ
「奇跡の動物園～旭山動物園物語～」（富士電視台、2006年5月13號）飾演 泉佐和子
「青春エナジー『もうひとつのシュガー&スパイス』」（富士電視台、2006年8月30號）
「唯愛」（2006年10月－12月、日本電視台）飾演 本宮裕子
「翼の折れた天使たち」（第二話）(2007年2月27號）飾演 斉藤遥
「流星花園２」（2007年3月）第10～11集 飾演 中島海
「LIAR GAME (ライアーゲーム)」（2007年4月14號）飾演 神崎直
奇跡の動物園2007～旭山動物園物語～（2007年5月11號、富士電視台）飾演 泉佐和子
牛に願いを Love&Farm（2007年、関西テレビ・富士電視台） 飾演 千葉和美
雪之丞變化（大河劇）SP（2008年1月3日、NHK）飾演 浪路
世界奇妙物語春之特別篇「這個……看……」（2008年4月2日、富士電視台）主演・飾演 河合あさみ
奇跡の動物園2008〜旭山動物園物語〜（2008年5月16日、富士電視台）飾演 泉佐和子
Code Blue救護直升機醫生（2008年7月3日 - 9月、富士電視台）飾演 緋山美帆子
關西電視台開業50週年紀念電視劇「ありがとう、オカン」（2008年10月7日，關西電視台・富士電視台）飾演 西田紀世子
流星之絆（2008年10月17日 - 12月19日、TBS）飾演 有明靜奈
Code Blue救護直升機醫生 新春SP（2009年1月10日、富士電視台）飾演 緋山美帆子
BOSS（2009年4月16日 - 6月25日、富士電視台）飾演 木元真實
鍵のかかった部屋 《上鎖的房間》（2012年4月16日、本富士電視台）飾演 青砥 純子

寫真集
SANWA MOOK 美少女写真集 4 内緒なじゅもん (小町剛廣撮影、三和出版、2001年12月、ISBN 4-88356-877-6)
はじめて君と出会った夏休み。（野川イサム攝影、彩文館出版、2002年10月、ISBN 4-916115-93-7）
nature （前村龍二攝影、ぶんか社刊、2003年7月19日、ISBN 4-8211-2547-1）
SANWA MOOK 美少女寫真集 7  戶田恵梨香 生まれた泉 （小町剛廣撮影、三和出版、2004年6月、ISBN 4-7769-0036-X）
制コレISM03（集英社、2004年10月、ISBN 4-08-102051-5）
『Myojo』2006年12月號「BEST FRIENDS～誰も知らなかった戸田恵梨香物語」
戶田賢良

戶田賢良（1979年12月8號—）係日本足球員，司職後衞，效力過湘南比馬，及鳥取飛翔。
應該

《應該》係台灣歌手楊乃文喺2001年出嘅第三張錄音室專輯。

簡介
專輯收錄咗楊乃文、林暐哲、陳珊妮、李雨寰、陳綺貞、李焯雄同Monster Band等人嘅作品，並由林暐哲做製作人。收綠曲目包括有英式搖滾曲風嘅〈Queen〉、〈證據〉；抒情歌有〈應該〉、〈祝我幸福〉；同時都有佢自己兩隻創作〈我們〉同〈Surrender〉。媒體認為楊乃文同之前唔同，音樂「偏向於主流感覺」，都令由從「另類歌手」做咗「有大眾知名度嘅出名藝人」。呢張專輯都係楊乃文喺魔岩唱片最後一張出嘅錄音室專輯。
呢張唱碟攞到第四屆中華音樂人交流協會十大優良專輯，同名單曲〈應該〉都攞到十大優良單曲。
應變計劃

應變計劃（英文：Contingency plan），又叫應急計劃、後備計劃，係一項用來應對意料之外事件嘅計劃，屬風險管理重要嘅一環。政府同大型企業都會準備定好多應變計劃，有起事上嚟都可以盡量唔影響到正常運作。
響英文入面，應變計劃有時會叫做「Plan B」，對應正常計劃叫「Plan A」。
應采兒

應采兒（Cherrie Ying，1983年6月20號—），原名丁文，外號丁丁，係香港女演員，老公係香港演員陳小春。佢喺臺灣臺北市出世，5歲成家移民美國紐約，2000年美國華埠小姐亞軍，同年喺香港畀向華強老婆陳嵐睇中，搵佢去拍電影。
2013年7月1號應采兒同陳小春生咗個仔陳胤捷（Jasper）。2019年12月，佢宣佈再度懷孕。
應變管理

應變管理（change management）係策略管理上包含咗一系列活動，涉及管理人員引導個組織嘅員工同工作團隊，幫佢哋處理未來個組織嘅改革，確保個組織能夠順利達到佢哋嘅目標。
應順

應順 係後唐皇帝李從厚嘅年號，相當於公元934年，前後總共1年。
懲教緊急應變隊

懲教緊急應變隊俗稱懲教飛虎隊（英文：Correctional Emergency Response Team，縮寫：CERT），2000年成立，隸屬懲教署押解及支援組，平時負責押解工作，同埋應付院所重大事故、大規模騷亂、逃獄或者挾持人質，同執行搜查行動等等。

史
2000年時，懲教署署長單日堅成立懲教飛虎隊。
2009年，懲教署銳意改革部隊，因應監獄行動環境，如走廊、工作間等狹窄環境，傳統大型防暴戰術未必適用，所以邀請美國顧問研究新式近身自衞術。
2010年3月，懲教署職員訓練院根據外國顧問建議，透過再度研發壓點控制術（英文：Pressure Points Control Tactics，縮寫：PPCT），根據香港環境為部隊設計一套防暴戰術──近身自衞術，2至5名人一組小隊，用唔同裝備、武器，互相掩護下而靈活同埋有效率進入各種室內環境執行防暴任務。其中包括紀律部隊中比較罕見胡椒球彈、弧形逮捕盾等裝備，重引入防火制服、安全皮靴等等。
2011年4月初，高等法院羈留室內體育館，被押解及支援組改建成多用途場地，配合部隊持續訓練需要。場館有健體器，重鋪設防撞牆、保護地墊等防護設施，重有一批新戰術訓練器材裝備，包括：人形靶、紅衣護甲、模擬暴徒所穿著護甲、外加護墊防暴盾，壓點控制戰術所採用擊打靶等。

遴選訓練
想投考加入要先通過挑選，之後要進入11星期安全有效控制戰術專業證書訓練課程 - 懲教緊急應變隊（英文：Professional Certificate in Safe and Effective Control Tactics (PCSECT) - Correctional Emergency Response Team），內容包括體能、壓點控制（英文：pressure point）、直升機游繩空降、防暴演練、戰術、拯救人質、槍械及武器的應用、爆破裝備運用，實地演習等。

培訓
之後，人員需要接受大量各種層次同埋種類訓練，包括每月舉行防暴操，接受由懲教署職員訓練院舉辦各類戰術複修課程，同埋去其他本地或者海外紀律部隊進行戰術訓練交流、進行實彈訓練同埋直升機游繩空降等訓練。

制服
制服用以杜邦化工NomexR物料製造，輕便、透氣同防火，250度高溫先會化灰，唔黏皮膚，拉鏈同魔術貼等配件亦有相同功能，2010月2月開始由中國大陸進口使用。

防暴裝備
防暴頭盔
防毒面具
防割衣
防暴背心
防割手套
防暴靴，採用Gore-Tex物料製造，擁有合金鞋頭，鞋底為防穿透
盔甲（俗稱鐵甲威龍），由15個部件組成，重9磅，為處理持刀人群個人防禦裝備。
圓盾，為警察機動部隊自行研究製造，以聚碳酸酯物料造，具阻燃、防刺，防腐蝕功能。圓盾輕便、堅硬，係透明，所以可以保護人員同埋無阻人員視野
弧形逮捕盾，2012年引進，帶有弧形粗膠邊，可以限制目標移動範圍，方便人員用壓點控制術將目標制服。
長盾，以聚碳酸酯物料造，防火防刺破，高1.65米，可以組織合成為屋型的防線; 短盾則高1.2米。

武器
胡椒泡沫噴劑
催淚彈
胡椒珠發射器，每次裝入160顆胡椒珠，以高壓力量射向目標，造成催淚痛楚效果。
伸縮警棍
防暴槍

其他
2006年9月部隊介入監房踢倉。
2019年11月開始，香港特首林鄭月娥授權警務處處長盧偉聰委任警隊外部勢力做「特別任務警察（特務警察）」，而懲署部隊將最先加入修例風波親政府陣營一方。
懲教署

香港懲教署（英文：Hong Kong Correctional Services Department，縮寫：HKCSD 或 CSD）係中華人民共和國香港特別行政區保安局轄下編制嘅其中一隊紀律部隊，專門負責羈管同提供更生服務，現任署長係黃國興。

懲教設施
小欖精神病治療中心
羅湖懲教所
香港懲教署負責管理28間懲教設施，包括各懲教院所、中途宿舍同公立醫院羈留病房等。
小行星226

小行星226（226 Weringia），係太陽系小行星帶嘅一粒小行星，喺1882年7月19號發現。
小行星223

小行星223（223 Rosa），係太陽系小行星帶嘅一粒小行星，喺1882年3月9號發現。
小行星225

小行星225（225 Henrietta），係太陽系小行星帶嘅一粒小行星，喺1882年4月19號發現。
小行星221

小行星221（221 Eos），係太陽系小行星帶嘅一粒小行星，喺1882年1月18號發現。
小行星22633

小行星22633（22633 Fazio）係粒圍繞太陽運轉嘅小行星，係主小行星帶小行星。佢喺1998年5月22號被發現。

軌道參數
小行星22633嘅軌道半長軸係2.4242784 UA，離心率係0.122。
小行星227

小行星227（227 Philosophia），係太陽系小行星帶嘅一粒小行星，喺1882年8月12號發現。
小行星228

小行星228（228 Agathe），係太陽系小行星帶嘅一粒小行星，喺1882年8月19號發現。
小行星220

小行星220（220 Stephania），係太陽系小行星帶嘅一粒小行星，喺1881年5月19號發現。
小行星222

小行星222（222 Lucia），係太陽系小行星帶嘅一粒小行星，喺1882年2月9號發現。
小行星224

小行星224（224 Oceana），係太陽系小行星帶嘅一粒小行星，喺1882年3月30號發現。
救生員

救生員（英文：Lifeguard）係水上活動嘅救護員，保障泳池同海灘使用人士嘅安全，防止遇溺，救助遇溺人士。主要職責係確保水上活動場地使用人士嘅生命安全得到保障，維持場地秩序，防止意外發生，為有需要人士進行急救同消毒包紮服務。當遇到有泳客浸親，救生員要落水救人，進行緊急拯救，拯救生命。
救生員係需要經過一連串考核之後，先至可以成為正式救生員，喺水上活動場地當值。

香港
根據香港法例第132章，救生員需要持有唔低過香港拯溺總會要求嘅救生章技能標準。
要成為救生員，必須年滿16歲並依次序考獲以下章別：
泳池救生員
拯溺銅章
急救證書
水上急救證書
泳池救生章
沙灘救生員
拯溺銅章
急救證書
水上急救證書
海洋基礎拯救章
認可艇隻救生證書
沙灘救生章
救生水泡

救生水泡又叫做救生圈，係水上救生必需品，係一個會浮嚮水面嘅圓圈，畀浸親嘅人支援，避免浸死。救生設備完善嘅海灘、游水池、輪船上面一定有。

發展史
講話救生水泡嘅歷史，其實早就喺2000——3000年前嘅中國就有呢筍嘢玩啦。其實佢之前就係乾咗嘅葫蘆瓜。而《易經》同《詩經》就記低咗同「葫蘆瓜」有關嘅記載聞一多先生就將《易經》同《詩經》入面嗰句翻譯咗成「葉拍咗，葫蘆都乾咗，可以揀佢嚟做腰舟喇。」。而家所謂《易經》同《詩經》入面嗰句就係「抱住又爛又乾嘅葫蘆瓜就可以將個身浮喺水面度唔會浸死」噉解。啫係話葫蘆瓜就係最早嘅救生設備。後嚟喺海度行緊嘅船，大多數都係帶住嚿葫蘆瓜，費事話部船失事。就係噉，古代嘅中國人民就係用咗乾嘅葫蘆瓜嚟撐過河嘅，佢就係最早嘅救生水泡喇。
到咗宋朝嗰陣，整救生水泡嘅技術進步咗，有人開始用軟木料同蘆葦等整成個好似個環噉嘅嘢畀人捐入去，用個環嚟托住個身，用咗呢種環形嘅救生水泡，重方便過葫蘆瓜成幾百倍，所以就變咗名副其實嘅救生水泡喇，宋代啲人話佢係「浮環」。
後來隨住用咗新技術同新材料，好多救生設備就出咗嚟。但救生圈重俾人一直用到而家，佢重係簡便嘅救生工具。

游水池
内文：游水泡
喺游水池度嘅救生圈，就係畀啲唔識游水嘅人嚟用佢，佢可以唔畀啲人就噉沉咗落去。尤其係救生員度係必須要有嘅，佢哋唔想喺有人搞咗溺水就冇得救。

航海
喺航海嗰陣，嗰啲海事員重將啲救生圈放喺輪船嘅甲板度比較明顯嗰邊，重喺救生圈度油咗紅同白兩種顏色，有啲比較高級嘅救生圈度重裝咗有自己識發光嘅浮燈響度，噉唔理佢喺日頭定係晚黑，都好易睇到跌咗落水嘅人喺邊個位度跌咗落去，噉救援船就可以跟住個標記迅速去到出事地嚟救返跌咗落水嘅人。

其它
水泡除咗救生之外，重可以畀痔瘡病人當凳坐。
救護電單車

救護電單車，電單車一種，急救員駕車速速到現場急救。有啲拖一側兩側，又者拖尾，載得病人。由於佢夠細夠快夠靈活，唔咁易塞，快過十字車到現場，遇上病人心臟病發，速速急救，更易夠得返病人。
早到第一次世界大戰就有，其時英國、美國、法國都有用。

廠家
本田、寶馬、山葉，都有造畀世界各地用。
救生艇

救生艇係小型、堅固或者充氣嘅艇，喺船舶發生災難事件嗰時可以進行緊急疏散。
救贖

救贖係各宗教入面，指靈魂可以離開苦難，脫離罪。研究點樣得到救贖嘅理論就叫救贖論。
敖氏

敖（粵拼：ngou4）係唐人姓氏，喺《百家姓》裏頭排第375位。

名人
敖嘉年
呢篇敖氏係同姓氏有關嘅楔位文章，重未寫完嘅。麻煩你幫手充實佢。
救生衣

着咗救生衣嘅人。
救生衣係一種救護生命嘅裝備，設計類似背心，採用尼龍面料或氯丁橡膠（Neoprene），浮力材料或可充氣嘅材料，反光材料等制作而成。一般可以用5-7年，係船上、飛機上必備嘅救生設備之一。一般係背心式，用泡沫塑料或軟木等制成。穿喺身上具有足夠浮力，令落水嘅人頭部可以露出水面。外表顏色通常係鮮色，例如鮮橙色、香蕉黃色等，方便俾救生船發現。
救護站

救護站，屋宇一種，場所一種，車房一種，專門泊十字車，泊救護電單車，又叫救護車站、救護局咁。有救護員駐守，遇緊急求救，隨車出發急救，載病人到醫院。
隨咗出車之外，一般亦為救傷架生維修。

各地
香港來講，政府管理救護站，歸入香港消防處管，好多時好近消防局，甚至共用地方。同時，亦有醫療輔助隊參與。聖約翰救傷隊亦有三個救護站。
扮靚錦囊

《扮靚錦囊》（Girls' Talk: Beauty）係香港電視娛樂製作嘅清談節目，Girls' Talk系列之一，2017年4月3號開始逢禮拜一23:15-23:30喺ViuTV播，之後改過幾次播放時段，最新播放時段係逢禮拜一23:45-00:00，播到2019年4月22號。
每集會有4至5個唔固定嘅主持，其中入面1至2個閨密將針對一個扮靚話題提供自己嘅方法，喺屋企親身示範，並拍片分享，又會將扮靚效果做街頭訪問，收集男路人嘅意見，比較兩性睇法，其他主持會補充自己嘅睇法，而男主持主要係負責協助工作。

主持陣容
來自ViuTV Girls' Talk節目嘅班底，主持呢個環節嘅包括：黃心美、岑樂怡、羅彩玲、盧芷茵、陳俞希、練美娟、許家媛、馮寶欣、羅伊婷、李蔓瑩、余逸思、陳韻行、劉凱怡、樊沛珈、安希婷、黃可盈、車泳希、胡希文、蕭鎧兒、Asha Cuthbert，同埋男主持Artem Ansheles、李建邦。

節目調動
2018年1月1號：由於直播《2017年度叱咤樂壇流行榜頒獎典禮》，所以暫停播映一集。
2018年6月18號：由於直播《2018 FIFA世界盃 - 瑞典 對 韓國》，所以暫停播映一集。
2018年12月31號：由於直播《交通銀行香港除夕倒數》，所以暫停播映一集。
扯大纜

扯大纜係種好多人玩嘅集體遊戲，主要係鬥大力。遊戲架撐只需要一條粗繩，正中好多時會綁條絲帶做識認。玩家分開兩組，一組揸一邊，遊戲正式開始之後兩方都要用力將繩扯向自己嗰邊，只要限時入面將對方所有人都甩手跌低，又或者限時完後條繩中間點比較近自己，就代表贏。
扮基追女仔

《扮基追女仔》（粵拼：baan3 gei1 zeoi1 neoi5 zai2，韓文：개인의 취향），係韓國MBC嘅連續劇，孫藝真、李敏鎬做主角，係講男主角扮基佬追求女主角嘅故仔。
扮嘢小魔星

《扮嘢小魔星》（英文：Lilo & Stitch）係套2002年美國動畫片，由華特迪士尼影業製作。
扮撤退

扮撤退（英文：feign retreat）係軍事戰術一種。
例如想像有隊部隊 A，佢哋同敵軍交戰緊。打打吓，佢哋特登撤退（但佢哋查實冇必要撤退）引敵人追趕佢哋，跟住追到咁上下 A 嗰班事先匿埋好嘅同伴就埋伏嚟追趕 A 嘅敵人。
例如喺出名嘅希斯汀戰役（Battle of Hastings）當中，諾曼人嘅軍隊就用咗扮撤退嘅戰術。
扯旗山

扯旗山（英文：Victoria Peak）係香港一山，喺香港島西面，係太平山諸峯之中最高，所又叫太平山頂。佢係香港旅行名勝，有「遊港第一正選」之稱。扯旗山高五百五十二米，香港島至高。
喺香港，佢又專名山頂（英文：The Peak）。

名
《香港雜記》有云，「若域多厘山、則有報船之扯旗一杆。」呢度講英人見船來，就會扯旗報船，準備入港，可見扯旗山之名，由此而來。
按《廣東通志》內《新安沿海圖》，扯旗山原名係硬頭山。佢有亦有唔同嘅名，按香港島北以前有個地方叫紅香爐，所以又叫爐峯。而英人開埠初時，叫佢屬領山（Mount Possession），之後又叫佢做柯士甸山（Mount Austin）。最後英文名通用以維多利亞女王命名，叫做維多利亞山，當時譯域多厘山，或域多利山，英文用到而家。

地理
山頂一帶，範圍包括爐峰峽、奇力山、觀龍角、歌賦山同種植道，係香港最有錢嘅人，同埋部份外國領使駐香港嘅居所。
山頂北面有盧吉道，可以觀光。
扯旗

扯旗前。手持旗及旗手執旗繩，準備扯起支旗。
扯旗後嘅旗，置於旗杆上。旗近邊有布邊，上下角有繩圈，畀旗繩綁實。
美國海軍水手，用繩扯起一串旗幟
扯旗係支旗，由旗杆下面，用繩升到旗杆上面。依個係升旗其中一個方法。
扯旗嗰支旗。要喺一邊有布邊，布邊上下有角有繩圈，方便畀旗繩綁實。

用法
扯旗有唔同場合會用。一係儀式，代表機構、家族或國嘅旗，要升起。一係實際用途，如扯起旗報訊，傳起旗號示意，遠方好眼力嘅，或者有望遠鏡睇見，就有相應行動。
新宮市

新宮（粵拼：san1 gung1；日文：新宮(Shingū)）係日本和歌山縣一市，人口3萬。
維基同享有多媒體嘅嘢：Shingu, Wakayama
喺開放街圖（Open Street Map）嘅新宮市地圖。
新安郡

新安郡（韓文：신안군／新安郡 Sinan gun */?）係大韓民國全羅南道嘅一個郡。
新宿御苑

新宿御苑，日本庭園之一，公園之一，位處東京，即東京都新宿區同澀谷區之內。江戶時代內藤家宅地。及後化成宮內廳庭園。御苑意思，就為皇家庭園。今歸環境省，亦由皇家變成公家所有。
35°41′14″N 139°42′38″E﻿ / ﻿35.687169°N 139.710644°E﻿ / 35.687169; 139.710644
新密

新密係中國河南鄭州一個縣級市，總面積1001平方公里，人口77萬。
崔勝哲

崔勝哲（1995年8月8號—）係大韓民國嘅一個男藝人同埋歌手。
崔哲浩

崔哲浩（粵拼：ceoi1 zit3 hou6，韓文：최철호，1970年3月2號—），係大韓民國嘅一個男演員。
崔始源

崔始源（粵拼：ceoi1 ci2 jyu4，韓文：최시원，1986年4月7號—），係大韓民國嘅一個男演員，亦係韓國男子組合Super Junior同子组合Super Junior-M嘅成員，喺隊入面擔任副唱。
崔可迪

崔可迪（英文：Lucas Chuy，1985年11月16號—），綽號阿Lu，係香港男歌手，2010年度英皇新秀歌唱大賽殿軍，2013年開始係男子唱作組合Myar嘅創始成員。
崔可迪亦連續兩年參與ViuTV選秀節目《全民造星》同《全民造星II》，前者喺99強就止步，後者入到40強後止步。
崔嬉序

崔嬉序，係大韓民國嘅一個女藝人同埋演員。
崔宇革

崔宇革 (1993年出道)：南韓男影星。以前2002年影嘅藍色生死戀Ⅰ出過鏡。
崔宇革 (2003年出道)：南韓男影星。以前2003年影嘅武人時代出過鏡。
崔叡娜

崔叡娜，係大韓民國嘅一個女藝人同埋歌手。
崔坦

崔坦（ceoi1 taan2，希臘文：Τρίτων），係希臘神話入面嘅海神，海王波塞冬同海后安菲特里忒所生嘅仔，上半身係人，下半身係魚。
文禮治

文禮治（葡文：Carlos Montez Melancia，1927年8月21號—2022年10月23號），葡萄牙軍人、第126任澳門總督。
生於葡萄牙仙達靈縣，高級技術學院電力工程系碩士。1953年加入蘇利花美重工業公司研究部工作。1957年起任該公司喺安哥拉所設嘅工廠嘅總經理助理。1960年至1976年間佢分別出任該公司董事會助理總經理及董事。喺同一期間佢擔任重型設備工業聯會主席及葡國廠商會理事。1983年任海事部部長，後擔任第九屆立憲政府社會設備部部長。
1987年7月9號，文禮治喺里斯本貝寧宮宣誓就職為第126任澳門總督。總統馬里奧·蘇亞雷斯、總理施華高及國會主席，第125任澳督馬俊賢都參加儀式；但其後被傳媒揭發涉嫌受賄，因此被迫喺1991年辭任澳督。
卸任後佢喺亞倫地祖北部投資酒店及哥爾夫球場項目發展旅游，並開設皮革廠。幾年後因缺乏資金維持發展，被地方法院變賣並拍賣該項目。
文立彬

文立彬（英文：Edward Samuel Miliband，1969年12月24號—）係英國政治人，2010年開始做英國工黨黨魁。但係2015年英國大選由258個議席跌到得番232個議席[邊個？ ]，所以佢就辭去咗工黨黨魁既職位。
文祿

文祿（1592年—1596年）係日本天皇後陽成天皇第二個年號，出自杜佑嘅《通典·職官十七》：「凡京文武官每歲給祿」。之後改元慶長。
文竣瑋

文竣瑋（英文：Raymond Man，1996年10月26號—）係香港男藝人，2019年第30期無綫電視藝員訓練班學員，畢業後加入無綫電視，2022年底離巢。2023年佢走去參選ViuTV主辦嘅《全民造星V》，不過第一回合跌入復活區後復活失敗，喺94強止步。
巷弄台北

《巷弄台北》（Alleys in Taipei），係香港NowTV製作嘅旅遊節目，目的係帶觀眾離開香港急速的步伐，悠閒地遊走臺北大街小巷尋寶，發掘一啲遊客普遍唔會注意到嘅臺北魅力。主持係岑樂怡，節目2015年4月13號逢星期一晚10點30分，喺now 101台播出，總共有13集。2016年4月6號逢星期三晚凌晨20至55分，喺 ViuTV重播。
巽他群島

巽他群島（Sunda Islands）係馬來群島主要群島，可以細分做大巽他群島同小巽他群島，大部份屬印尼管。
巽伽王朝

巽伽王朝係印度一個王朝，公元前184年由孔雀王朝篡位而立國，到前75年被甘華王朝推翻而亡國。
巷

巷（粵音：hong6，口頭上會變音爲hong2），英人又叫里（lei5；英文：Lane，中國亦有啲巷叫里），係建築物同建築物之間一條好窄嘅街，通常都唔行車，就算行車通常都只會有一條行車線。此外，如果條巷同埠頭相關，有時會嗌通津（tung1 zeon1），意思係「去埠頭條路仔」；有啲巷仔則嗌欄（laan1）。
巽他文維基百科

巽他文維基百科係維基百科協作計劃嘅巽他文版，由非牟利組織──維基媒體基金會維持負責。家下係各語言嘅維基百科計劃中，規模排名響110名以內（跟文章數量計），有超過2萬篇文。
巽他海峽

巽他海峽（印尼文：Selat Sunda）係印尼嘅海峽，喺爪哇島同蘇門答臘之間，連接爪哇海同印度洋。
巽他話

巽他話（ᮘᮞ ᮞᮥᮔ᮪ᮓ）係印尼爪哇島西部嘅語言，有2700萬人講，佔印尼人口15%。
巽悠衣子

巽悠衣子 ，係日本嘅一個女藝人同埋配音員。
昭儀

昭儀係女官名，即係皇帝後宮妃嬪一種。昭儀係漢朝時元帝劉衎設嘅，地位同丞相一樣，爵位就同侯王一樣。響三國時代，魏王后同夫人之下就係昭儀，爵同縣侯一樣。之代各代都有，不過地位就無咁高喇。
昭南

昭南，全名昭南特別市，係大日本帝國佔領英屬海峽殖民地嘅星加坡期間，星加坡嘅正式名。佔領時期由1942年2月15號到1945年9月12號，約莫三年零七個月，史學家叫佢做星加坡日佔時期或者星加坡日治時期。
昨日式

喺語言學上，昨日式（粵拼：zok3 jat6 sik1 | 英文：Hesternal，嚟自拉丁文琴日嘅意思）係一種時態，將發生緊嘅事置身喺琴日，可以算係過去式嘅一種。尼日利亞嗰頭嘅某啲語言被指有昨日式。
昭信路

昭信路（Chiu Shun Road）係香港一路，喺新界坑口，地屬將軍澳新市鎮住宅區，駁住坑口道同環保大道。全路長六百五十米，方便車由清水灣道，去清水灣半島西岸同將軍澳市中心。
曹昂

曹昂（170年代—197年），字子脩，沛國譙縣人。係曹操嘅大仔，庶妻劉氏所生，但係因為劉氏早死，所以由曹操嘅正室丁氏養大。曹昂聰明而且性情謙和，好得曹操鐘意，20歲時就舉孝廉。建安二年（197年）年跟住曹操出征張繡，俾張繡突然襲擊，曹昂為咗救曹操，負責斷後，同大將典韋一齊喺宛城戰死。
曹昂死咗之後，佢養母丁氏為咗呢件事同曹操離異，之後曹操就扶正卞夫人。曹操臨死前話「如果佢（曹昂）死咗有靈，子脩問我『我老母喺邊度』，我點用呢番話答佢？」魏文帝曹丕話過如果有曹昂同曹沖喺度，佢就唔做得皇帝。黃初二年（221年），追封謚號豐悼公，黃初五年（224年）又進一步追封做豐悼王。太和三年（229年）年改謚號叫愍王。
曹思詩

曹思詩（粵拼：cou4 si1 si1，英文：CC Cho，1991年10月25號—），曾經用過藝名曹卓榣，係香港藝人，2009年出𡃁模寫真集，同年香港動漫節「ACG IMAGE GIRL大賽」攞埋冠軍，之後拍過廣告同MV女主角，之後改過個藝名，曾經入亞洲電視做女藝員，大約2013年過檔到無綫電視，讀完第27期藝員訓練班後做女藝員。
2014年，佢做J2行山節目《Go! Yama Girl》同《山系女行Yama Girl》其中一個主持，開始多人識。
2016年，佢同羅仲謙喺劇集《潮流教主》裏面嘅大膽戲份，成為網民熱話。
2017年，佢推出第二本寫真集，同第一本隔咗8年。
2019年11月1號，離開無綫電視。
2023年9月底，曹思詩宣佈息影。